stanford-oval/wikipedia huggingface dataset:
ล่ารักสุดขอบฟ้า
แหล่งข้อมุลอื่น

เรื่องย่อละคร ล่ารักสุดชอบฟ้า   : Gossipstar เก็บถาวร 2014-09-27 ที่ เวย์แบ็กแมชชีน MThai
ล่ารักสุดขอบฟ้า ที่สยามโซน
วริศ สอนบุตรนาค

วริศ สอนบุตรนาค เกิดเมื่อวันที่ 27 กุมภาพันธ์ พ.ศ. 2536 ที่กรุงเทพมหานคร เป็นนักเทนนิส วริศยังได้เป็นตัวแทนทีมชาติไทย ในการแข่งขันชิงถ้วยเดวิสคัพ ซึ่งเขาชนะ 2 แพ้ 3
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
แหล่งข้อมูลอื่น

วริศ สอนบุตรนาค at the Association of Tennis Professionals
วริศ สอนบุตรนาค เก็บถาวร 2015-06-26 ที่ เวย์แบ็กแมชชีน at the International Tennis Federation
วริศ สอนบุตรนาคat the Davis Cup
รถไฟ

รถจักรไฟฟ้าในรัสเซีย
รถไฟล้อเฟืองในสวิตเซอร์แลนด์
หัวรถจักรดีเซลขณะลากจูงสินค้าที่นิวซีแลนด์
รถไฟรางเดี่ยวในเยอรมนี
ระบบขนส่งมวลชนในอินเดีย
รถจักรไอน้ำในสหรัฐ
รถไฟ เป็นกลุ่มของยานพาหนะที่เคลื่อนที่ไปตามรางเพื่อการขนส่งสินค้าหรือผู้โดยสาร รถไฟมักจะถูกขับเคลื่อนด้วยหัวรถจักร แต่ก็มีรถไฟหลายชนิดที่สามารถขับเคลื่อนได้ด้วยตนเอง ผู้โดยสารหรือสินค้าจะถูกขนส่งโดยใช้ตู้โดยสาร รถไฟแต่ละชนิดถูกออกแบบมาให้ใช้กับขนาดความกว้างรางต่างกันออกไป และส่วนมากทำงานโดยใช้ล้อเหล็กเคลื่อนไปตามรางเหล็ก แรงเสียดทานที่น้อยทำให้การขนส่งทางรางมีประสิทธิภาพกว่าการคมนาคมรูปแบบอื่นๆ
รถไฟมีพัฒนาการมาจากรถรางที่ใช้ม้าลาก (Wagonway) ต่อมาใน ค.ศ. 1804 การคิดค้นรถจักรไอน้ำที่สหราชอาณาจักรทำให้รถไฟถูกนำไปใช้งานทั่วโลก ในฐานะที่เป็นระบบขนส่งที่ราคาถูกและรวดเร็วกว่าที่เคยมีมา ระบบขนส่งมวลชนเร็วและรถรางมีขึ้นครั้งแรกในช่วงปลายคริสต์ศตวรรษที่ 19 เพื่อขนส่งผู้โดยสารจำนวนมากตามเมืองต่างๆ ตั้งแต่ช่วงทศวรรษ 1920 เป็นต้นมา รถจักรดีเซลและรถจักรไฟฟ้าก็เริ่มเข้ามาทดแทนรถจักรไอน้ำ แต่พัฒนาการของรถยนต์ รถบรรทุก และเครือข่ายทางหลวง ประกอบกับการพัฒนาอากาศยานที่รวดเร็วขึ้นก็ทำให้ความสำคัญของรถไฟลดลง และรถไฟหลายสายก็ถูกปิดตัวไป นอกจากนี้ การแพร่ขยายของรถบัสก็นำไปสู่การปิดตัวระบบขนส่งมวลชนและรถรางในช่วงนี้ด้วย
ตั้งแต่ทศวรรษ 1970 เป็นต้นมา รัฐบาล นักสิ่งแวดล้อม และผู้สนับสนุนรถไฟต่างเรียกร้องให้มีการใช้รถไฟมากขึ้น เนื่องจากรถไฟมีประสิทธิภาพในการใช้เชื้อเพลิงสูงกว่าระบบขนส่งอื่นๆ และปล่อยแก๊สเรือนกระจกน้อยกว่า รถไฟความเร็วสูง ซึ่งถูกพัฒนาขึ้นในทศวรรษก่อนหน้าก็เข้ามามีบทบาทในฐานะที่เป็นตัวเลือกแทนรถยนต์และเครื่องบินสำหรับการเดินทางระยะสั้น ส่วนรถไฟชานเมืองก็มีความสำคัญมากขึ้นตั้งแต่ทศวรรษ 1970 ในฐานะที่เป็นทางเลือกในการหลีกเลี่ยงรถติดและถูกใช้เพื่อสนับสนุนการพัฒนาพื้นที่ต่างๆ ต่อมาในศตวรรษที่ 21 รถไฟรางเบาก็ถูกนำมาใช้เพื่อวัตถุประสงค์นี้เช่นกัน ส่วนรถไฟสินค้าก็ยังคงถูกใช้เพื่อขนส่งสินค้าที่มีปริมาณมาก เช่น ถ่านหินและธัญพืช และเพื่อลดปัญหาการจราจรที่เกิดจากรถบรรทุก
โดยทั่วไปแล้ว รถไฟจะวิ่งไปตามราง 2 เส้นที่ขนานกัน แต่ก็มีรถไฟรูปแบบอื่นๆ เช่นกัน รถไฟรางเดี่ยว (โมโนเรล) สามารถวิ่งได้โดยใช้รางเพียงเส้นเดียว ในขณะที่รถกระเช้าและรถไฟล้อเฟืองถูกออกแบบมาใช้วิ่งตามพื้นที่ลาดชัน นอกจากนี้ รถไฟแบบใหม่ๆ เช่น แม็กเลฟ ซึ่งเคลื่อนที่โดยอาศัยแรงแม่เหล็ก ก็กำลังถูกพัฒนาขึ้นในทศวรรษ 2020 ด้วย รถไฟที่ใช้เชื้อเพลิงทางเลือก เช่น รถไฟแก๊สธรรมชาติและรถไฟไฮโดรเจน ก็เป็นอีกหนึ่งสิ่งประดิษฐ์สำคัญที่พัฒนาขึ้นในศตวรรษที่ 21
ประวัติ

รถไฟเริ่มเกิดขึ้นเป็นครั้งแรกในประเทศอังกฤษ เมื่อประมาณสามร้อยปีมาแล้ว เดิมทีเดียวสร้างขึ้นเพื่อใช้บรรทุกถ่านหิน รถนั้นมีล้อ แล่นไปตามรางและใช้ม้าลาก ต่อมาในปี พ.ศ. 2357 จอร์จ สตีเฟนสัน (George Stephenson) ชาวอังกฤษ ได้ประดิษฐ์รถจักรไอน้ำ ชื่อว่า ร็อคเก็ต (Rocket)ซึ่งสามารถแล่นได้ด้วยตนเองเป็นผลสำเร็จ นำมาใช้ลากจูงรถแทนม้าในเหมืองถ่านหิน ภายหลังจากนั้นก็ได้มีผู้ประดิษฐ์รถจักรไอน้ำและรถจักรชนิดอื่นๆ ขึ้นอีกหลายแบบ รถไฟได้เปลี่ยนสภาพจากรถขนถ่านหินมาเป็นรถสำหรับขนส่งผู้โดยสารและสินค้า ดังเช่นในปัจจุบัน
กิจการรถไฟของไทยนั้น ได้เกิดขึ้นเมื่อ พ.ศ. 2429 ตรงกับรัตนโกสินทร์ศกที่ 105 ไทยได้ให้สัมปทานแก่บริษัทชาวเดนมาร์กสร้างทางรถไฟสายแรกจาก กรุงเทพมหานคร ถึงสมุทรปราการ เป็นระยะทาง 21 กิโลเมตร ในเดือนตุลาคม พ.ศ. 2433 พระบาทสมเด็จพระจุลจอมเกล้าเจ้าอยู่หัวได้โปรดเกล้าให้ตั้งกรมรถไฟหลวงขึ้น โดยสังกัดกระทรวงโยธาธิการ เมื่อวันที่ 26 มีนาคม พ.ศ. 2439 พระองค์เสด็จประกอบพระราชพิธีเปิดการเดินรถไฟระหว่าง กรุงเทพมหานครถึงอยุธยา เป็นระยะทาง 71 กิโลเมตร ซึ่งทางการได้ถือเอาวันนี้เป็นวันสถาปนากิจการรถไฟหลวง ปัจจุบันทางรถไฟที่สำคัญของประเทศไทยมีอยู่ด้วยกันทั้งสิ้นรวมสี่สาย คือ สายเหนือ ถึงจังหวัดเชียงใหม่และสุโขทัย สายใต้ ถึงประเทศมาเลเซีย สายตะวันออก ถึงจังหวัดสระแก้ว และสายตะวันออกเฉียงเหนือ รวมเป็นระยะทาง 3,855 กิโลเมตร
ประเภทของรถจักร

ในโลกมีรถจักรอยู่หลากหลายประเภท แต่รถจักรประเภทหลักๆที่มีใช้อยู่หลากหลายในโลก คือ
รถจักรไอน้ำ (Steam Locomotive) ใช้พลังแรงดันสูงจากไอน้ำอันเกิดจากน้ำต้มเดือด ในการดันลูกสูบเพื่อหมุนล้อ ปัจจุบันแทบไม่มีแล้ว
รถจักรดีเซล (Diesel Locomotive)แบ่งออกเป็น
รถจักรดีเซลการกล (Diesel-Mechanical Locomotive) ใช้เครื่องยนต์ดีเซลโดยตรงในการขับเคลื่อนล้อ ปัจจุบันแทบไม่มีแล้ว
รถจักรดีเซลไฮดรอลิก (Diesel-Hydraulic Locomotive)
ใช้แทนรถจักรดีเซลไฟฟ้าเมื่อน้ำท่วมราง เพราะรถจักรดีเซลไฟฟ้าโดนน้ำไม่ได้
รถจักรดีเซลไฟฟ้า (Diesel-Electric Locomotive) ใช้เครื่องยนต์ดีเซลกำเนิดไฟฟ้านำไปหมุนมอเตอร์ลากจูง (Traction Motor:TM)เป็นรถจักรดีเซลที่มีใช้การมากที่สุดในโลก [ต้องการอ้างอิง]
รถจักรไฟฟ้า (Electric Locomotive) ใช้ไฟฟ้านำไปหมุนมอเตอร์ลากจูง (Traction Motor:TM) เป็นรถจักรที่มีกำลังสูงมากกว่าประเภทอื่นๆ [ ต้องการอ้างอิง ] นอกจากนี้ ยังมีรถโดยสารที่สามารถขับเคลื่อนได้ด้วยตัวเอง ได้แก่
รถดีเซลราง (Diesel Multiple Unit:DMU) เป็นรถโดยสารที่ขับเคลื่อนด้วยกำลังดีเซล ส่วนใหญ่ขับเคลื่อนด้วยดีเซลการกล หรือดีเซลไฮดรอลิก
รถรางไฟฟ้า (Electric Multiple Unit:EMU) เป็นรถโดยสารที่ขับเคลื่อนด้วยมอเตอร์ซึ่งใช้ไฟฟ้า
รถรางพลังงานน้ำ (Water Multiple Unit:WMU) เป็นรถโดยสารที่ขับเคลื่อนด้วยรางน้ำซึ่งใช้พลังงานน้ำสูบเข้าไปเป็นพลังงานไอน้ำสร้างกระแสไฟฟ้าขับดันรถจักรเคลื่อนที่ไปข้างหน้า
องค์ประกอบของการเดินขบวนรถไฟที่สำคัญ

ทางรถไฟ - ทางที่มีรางเหล็ก 2 เส้น วางขนานกันบนไม้หมอนที่มีหินโรยทางรองรับ ไม้หมอนและรางจะยึดติดกันไว้ด้วยเครื่องยึดเหนี่ยวราง
รถจักร - ทำหน้าที่ลากจูงรถไฟคันอื่นๆ ให้เคลื่อนที่ไปได้โดย รถจักรมีหลายชนิด ได้แก่ รถจักรไอน้ำ,รถจักรดีเซล,รถจักรไฟฟ้า และ รถจักรกังหันก๊าซ
รถพ่วง - ได้แก่ รถสำหรับบรรทุกคนโดยสาร ซึ่งเรียกว่า รถโดยสารและรถสำหรับบรรทุกสินค้า ซึ่งเรียกว่า รถสินค้า
ระบบอาณัติสัญญาณรถไฟ - เป็นเครื่องมือควบคุมการจราจรเพื่อความปลอดภัย รวดเร็วและมีประสิทธิภาพในการเดินรถ เช่น เสาสัญญาณชนิดหางปลา (semaphore) ,สัญญาณธงผ้ารูปสี่เหลี่ยมผืนผ้า และ ตะเกียงสัญญาณ
สถานีรถไฟ
รูปภาพ

รถไฟของแต่ละประเทศ
รถไฟของประเทศไทย
รถไฟของประเทศแอลเบเนีย
รถไฟของประเทศอาร์เจนตินา
รถไฟของประเทศออสเตรเลีย
รถไฟของประเทศออสเตรีย
รถไฟของประเทศบัลแกเรีย
รถไฟของประเทศแคนาดา
รถไฟของประเทศจีน
รถไฟของประเทศฝรั่งเศส
รถไฟของประเทศเยอรมนี
รถไฟของประเทศอิตาลี
รถไฟของประเทศญี่ปุ่น
รถไฟของประเทศมาเลเซีย
รถไฟของประเทศเกาหลีใต้
รถไฟของประเทศสวิตเซอร์แลนด์
รถไฟของสหราชอาณาจักร
แหล่งข้อมูลอื่น

การรถไฟแห่งประเทศไทย เก็บถาวร 2006-10-10 ที่ เวย์แบ็กแมชชีน
ไทยทรานสปอร์ตดอตเน็ต / รูปและข้อมูลรถไฟ เก็บถาวร 2006-12-11 ที่ เวย์แบ็กแมชชีน
ฝ่ายการช่างโยธา การรถไฟแห่งประเทศไทย "เราจักบำรุงทางให้มั่นคง"
รูปภาพเกี่ยวกับรถไฟ ที่ฟลิคเกอร์
| ด ค กโครงสร้างทางรถไฟ |
| --- | --- |
ทางรถไฟ:  ทางเดี่ยว  การสวนทาง  ทางคู่  ทางสาม  ทางสี่ 
การสับราง:  บอลลูนลูป  เฮดส์ชัน  ย่านรถไฟ  คลาสิฟิเคชันยาร์ด 
ชุมทางรถไฟ:  ชุมทางต่างระดับ  ชุมทางตัดกัน  ชุมทางคู่  Facing and trailing  ชุมทางสี่แยก  สามเหลี่ยมกลับรถจักร  ประแจ  ตะเฆ่  จุดตัดเสมอระดับทางรถไฟ 
สถานีรถไฟ:  ชานชาลา ชานชาลาด้านข้าง  ชานชาลาเกาะกลาง  ชานชาลายื่น  ชานชาลาต่างระดับ  สเปนิชโซลูชัน  ชานชาลาเปลี่ยนเส้นทาง  สถานีรถไฟปลายทาง  สถานีรถไฟเปลี่ยนเส้นทาง  บอลลูนลูป 
การไต่เขา:  โค้งเกือกม้า  รางซิกแซ็ก  รางเกลียว 
เทคนิคทางราง:  ช่วงกว้างราง  รัศมีความโค้งราง  ความลาดชันราง  การจ่ายไฟฟ้า (รางที่สาม · รางที่สี่ · เหนือหัว · แหนบรับไฟ)  ตัวรับกระแสไฟ  Cant deficiency 
รถจักรไอน้ำ ร็อกเก็ต ซึ่ง จอร็จ สตีเฟนสัน เป็นผู้ประดิษฐ์ ในปี พ.ศ. 2357
รถจักรไอน้ำ Krauss-Maffei ML-4000
วัดดอนยอ (จังหวัดนครปฐม)

| วัดดอนยอ |
| --- | --- |

ที่ตั้ง: ตำบลดอนตูม อำเภอบางเลน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูปฐมสิริคุณ (ทัน มนฺตชาโต)
 สถานีย่อยพระพุทธศาสนา
วัดดอนยอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนตูม อำเภอบางเลน จังหวัดนครปฐม มีเนื้อที่ตั้งวัด 38 ไร่ 3 งาน
วัดดอนยอได้เริ่มสร้างเป็นสำนักสงฆ์ โดยหลวงปู่หลิม ท่านธุดงค์มาจากจังหวัดเพชรบุรี เป็นผู้ริเริ่มสร้าง โดยกำหนดพื้นที่อยู่ระหว่างหมู่บ้านหนองน้ำเปี้ยวกับหมู่บ้านหัวทราย เมื่อเริ่มสร้างเป็นสำนักสงฆ์ หลวงปู่หลิมไม่ได้อยู่ประจำ ต่อมาหลวงพ่อแพ จากอำเภอบ้านแพ มาอยู่ประมาณ 2–3 ปี และต่อมาหลวงปู่หลิมได้นิมนต์หลวงพ่อผ่อง จากอำเภอบางคนที มาอยู่อีกหลายปี จนตั้งเป็นวัดเมื่อ พ.ศ. 2460 โดยใช้ชื่อว่า "วัดดอนยอ" สาเหตุเพราะสภาพพื้นที่สร้างวัดนั้นเป็นเนินดินอุดมสมบูรณ์และมีต้นยอขึ้นเป็นจำนวนมาก
วัดดอนยอมีพระอธิการแตง พุทฺธปาโล ดำรงตำแหน่งเจ้าอาวาสรูปแรก ท่านได้สร้างกุฏิ ศาลาการเปรียญ และอุโบสถขึ้นครั้งแรก และได้จัดงานปิดทองฝังลูกนิมิตเมื่อ พ.ศ. 2489 ในยุคของพระมัน มุทิโต ได้รักษาการเจ้าอาวาสเมื่อ พ.ศ. 2510 และได้แต่งตั้งเป็นเจ้าอาวาสเมื่อ พ.ศ. 2520 ได้พัฒนาสิ่งก่อสร้างต่าง ๆ ที่เริ่มชำรุดทรุดโทรม จนถึง พ.ศ. 2528 ได้สร้างอุโบสถหลังใหม่
อาคารเสนาสนะที่สำคัญ ได้แก่ อุโบสถหลังเก่าสร้างเมื่อ พ.ศ. 2490 ได้รับพระราชทานวิสุงคามสีมาเมื่อวันที่ 22 ธันวาคม พ.ศ. 2482 อุโบสถหลังใหม่มีรูปแบบทรงไทยมีสามลด พื้นปูหินอ่อน มีกำแพงแก้วล้อมรอบ ก่อสร้างแล้วเสร็จเมื่อ พ.ศ. 2540 ได้รับพระราชทานวิสุงคามสีมาเมื่อวันที่ 3 พฤศจิกายน พ.ศ. 2538 และศาลาการเปรียญทรงไทย ยกพื้นสูง ก่อเป็นบัวเอวขันรอบโครง ส่วนใหญ่เป็นไม้เต็ง เสาไม้มะค่าแต้ ก่อสร้างแล้วเสร็จเมื่อ พ.ศ. 2540
รายนามเจ้าอาวาส

พระอธิการแตง พุทฺธปาโล
พระครูวรเวชวิมล (มัน มุทิโต)
พระสมุห์ ปรีชา สนฺตจิตฺโต
พระครูปฐมสิริคุณ (ทัน มนฺตชาโต)
รัฐบาลรัสเซีย

| รัฐบาลสหพันธรัฐรัสเซีย |
| --- | --- |
Прави́тельство Росси́йской Федера́ции

ภาพรวม
ก่อตั้ง: 12 มิถุนายน ค.ศ. 1990 (ในฐานะรัฐบาลของสหพันธ์สาธารณรัฐสังคมนิยมโซเวียตรัสเซีย) 12 ธันวาคม ค.ศ. 1993 (รูปแบบปัจจุบัน)
รัฐ: ประเทศรัสเซีย
ผู้นำ: นายกรัฐมนตรี
แต่งตั้งโดย: ประธานาธิบดี
หน่วยงานหลัก: สภารัฐมนตรี
กระทรวง: 21 คน
รับผิดชอบต่อ: สภาดูมา ประธานาธิบดี
สำนักงานใหญ่: มอสโก
เว็บไซต์: Government.ru
รัฐบาลรัสเซีย ใช้อำนาจบริหารในสหพันธรัฐรัสเซีย สมาชิกของรัฐบาล ได้แก่ นายกรัฐมนตรี, รองนายกรัฐมนตรี, และรัฐมนตรีของรัฐบาลกลาง มีหลักพื้นฐานทางกฎหมายในรัฐธรรมนูญของสหพันธรัฐรัสเซียและกฎหมายรัฐธรรมนูญของรัฐบาลกลาง "ว่าด้วยรัฐบาลของสหพันธรัฐรัสเซีย" ความว่า เครื่องมือของรัฐบาลรัสเซียเป็นหน่วยงานของรัฐที่ดูแลกิจกรรมของรัฐบาล
ตามรัฐธรรมนูญ พ.ศ. 2521 ฉบับแก้ไข พ.ศ. 2534 กล่าวว่า ประธานาธิบดีรัสเซียเป็นหัวหน้าของฝ่ายบริหาร และเป็นหัวหน้าสภารัฐมนตรีของรัสเซีย ตามรัฐธรรมนูญปัจจุบันปี ค.ศ. 1993 ประธานาธิบดีมิได้เป็นส่วนหนึ่งของรัฐบาลรัสเซียซึ่งใช้อำนาจบริหาร อย่างไรก็ตาม ประธานาธิบดีเป็นผู้แต่งตั้งนายกรัฐมนตรี
วัดท่ากระบือ

วัดท่ากระบือ อาจหมายถึง
วัดท่ากระบือ อำเภอภูผาม่าน จังหวัดขอนแก่น
วัดท่ากระบือ อำเภอกระทุ่มแบน จังหวัดสมุทรสาคร
วัดดอนสะท้อน

| วัดดอนสะท้อน |
| --- | --- |

ที่ตั้ง: ตำบลปากแพรก อำเภอปะทิว จังหวัดชุมพร
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดดอนสะท้อน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากแพรก อำเภอสวี จังหวัดชุมพร ปัจจุบันมีพระปลัดประมวล ฐิตธมฺโม เป็นเจ้าอาวาส
ประวัติ

วัดดอนสะท้อนตั้งวัดเมื่อ พ.ศ. 2400 ได้รับการบูรณะครั้งใหญ่ สมัยหลวงพ่อทอง พุทธสุวณโณ เป็นเจ้าอาวาส เมื่อ พ.ศ. 2466 โดยได้สร้างกุฏิครึ่งตึกครึ่งไม้สองชั้นขึ้นเมื่อ พ.ศ. 2486 ได้บูรณะวิหาร พ.ศ. 2482 สร้างอุโบสถหลังใหม่ในตำแหน่งของอุโบสถหลังเดิม วัดได้รับการประกาศเขตวิสุงคามสีมาเมื่อวันที่ 26 สิงหาคม พ.ศ. 2495 ปัจจุบันหลังคากุฏิได้เปลี่ยนแปลงกระเบื้องหลังคาดินเผาของเดิมเป็นกระเบื้องลอนคู่สีแดง ส่วนสถาปัตยกรรมอื่น ๆ ยังคงของเดิม
อาคารเสนาสนะ

อาคารเสนาสนะที่สำคัญ ได้แก่ กุฎิหลวงพ่อทอง พุทธสวณโณ ซึ่งได้ขึ้นทะเบียนกับสำนักงานโบราณคดีและพิพิธภัณฑสถานแห่งชาติที่ 11 นครศรีธรรมราช และเป็นผู้ดูแลซ่อมแซมทั้งสิ้น ประกาศขึ้นทะเบียนประกาศราชกิจจานุเบกษา เล่ม 114 ตอน 80 ง. วันที่ 12 กันยายน 2540 ชั้นล่างของกุฏิก่ออิฐถือปูน เสาก่ออิฐถือปูนเป็นแบบย่อมุมสิบสอง มีลวดบัวหัวเสารับปูนปั้นบัวแปดกลีบ พื้นชั้นล่างเป็นซีเมนต์ขัดมัน บันไดทางขึ้นบนชั้นบนก่ออิฐฉาบปูน ตัวอาคารชั้นบนเป็นไม้ทั้งหมด พื้นไม้กระดาน 7 x 8 นิ้ว ฝาไม้ตีซ้อนเกล็ดแนวนอน ระเบียงด้านหน้ามีลูกกรงไม้กลึงโดยรอบ ประตูหน้าต่างลูกฟักไม้ ประกอบลวดบัวช่องลมโดยรอบอาคารทั้งหมดเป็นแผ่นไม้ฉลุลาย หัวเสาระเบียงด้านหน้าลอนคู่ ซึ่งเดิมมุงด้วยกระเบื้องดินเผา
นอกจากนั้นยังมีวิหารก่ออิฐฉาบปูนไม่มีบัวฐาน มีเส้นลวดประดับบัวหัวเสา ราวลูกกรงลวดบัวลูกมะหวดแบน เสารางลูกรงมีหัวเม็ด หลังคาทรงไทย โครงสร้างไม้เนื้อแข็ง มุงด้วยกระเบื้องลอนคู่ ประดับด้วยช่อฟ้า ใบระกา หางหงส์ หัวนาค สันหลังคาชุดล่างประดับใบระกาและปูนปั้นรูปครุฑ ผ้าไขราไม้ ฝ้าเพดานช่องงไม้ 1 x 8 นิ้ว
รถไฟ เรือเมล์ ลิเก กองถ่าย

| รถไฟ เรือเมล์ ลิเก กองถ่าย |
| --- | --- |

ประเภท: ละครโทรทัศน์
พัฒนาโดย: บริษัท อัครพล โปรดักชั่น จำกัด
เขียนโดย: บทประพันธ์โดย : วรรณิศา บทโทรทัศน์โดย : รุ่งอรุณ - วรวรรณ
กำกับโดย: อัครพล อัครเศรณี
แสดงนำ: เกียรติกมล ล่าทา ณปภา ตันตระกูล ธนา ฉัตรบริรักษ์ เบญจวรรณ อาร์ดเนอร์ โชคชัย บุญวรเมธี พรรษกร เศรษฐภักดี จิรายุ ตันตระกูล เวธกา ศิริวัฒนา อัจฉรา ทองเทพ สรพงษ์ ชาตรี
ดนตรีแก่นเรื่องเปิด: ขออภัยไว้ก่อน - นท พนายางกูร
ดนตรีแก่นเรื่องปิด: แค่คำเดียว - ปนัดดา เรืองวุฒิ - ชาติชาย มานิตยกุล
ประเทศแหล่งกำเนิด:  ประเทศไทย
ภาษาต้นฉบับ:  ไทย
จำนวนตอน: 30 ตอน
การผลิต
ผู้อำนวยการสร้าง: พิยดา จุฑารัตนกุล พิศาล อัครเศรณี
ความยาวตอน: 75 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 29 กรกฎาคม พ.ศ. 2557 – 9 กันยายน พ.ศ. 2557
รถไฟ เรือเมล์ ลิเก กองถ่าย  เป็นละครโทรทัศน์ไทยแนวดราม่า-โรแมนติก-คอมเมดี บทประพันธ์โดย วรรณิศา บทโทรทัศน์โดย รุ่งอรุณ - วรวรรณ ผลิตโดย บริษัท อัครพล โปรดักชั่น จำกัด กำกับการแสดงโดย อัครพล อัครเศรณี ออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-ศุกร์ เวลา 18:30 - 19:45 น. เริ่มออกอากาศตอนแรกวันที่ 29 กรกฎาคม พ.ศ. 2557–9 กันยายน พ.ศ. 2557 โดยละครเรื่องนี้ได้เป็นการรวมตัวของนักแสดงระดับแถวหน้าของเมืองไทยไว้อย่างคับคั่ง ได้แก่ เกียรติกมล ล่าทา, ณปภา ตันตระกูล, ธนา ฉัตรบริรักษ์, เบญจวรรณ อาร์ดเนอร์, โชคชัย บุญวรเมธี, พรรษกร เศรษฐภักดี, จิรายุ ตันตระกูล, เวธกา ศิริวัฒนา และนักแสดงชั้นนำอีกมากมาย
เนื้อเรื่อง

รถไฟ เรือเมล์ ลิเก กองถ่าย เป็นเรื่องราวของ 4 เพื่อนรักคือ เมฆา (ตุ้ย เกียรติกมล) ช่างซ่อมรถที่มีอาชีพเสริมเป็นพระเอกลิเก,วายุ (หน่อง ธนา) ลูกชายของ ลุงวัน (เอก สรพงษ์) เจ้าของท่าเรือมีอาชีพเสริมเป็นสแตนด์อิน,รัชตะ (ก็อต จิรายุ) โปรแกรมเมอร์หนุ่มประจำบริษัทรถไฟ
ฟ้าและ พิรุณ (บอย โชคชัย) ผู้ช่วยผู้กำกับที่มีความฝันอยากเป็นผู้กำกับซึ่งได้เห็นข่าวหญิงสาวธรรมดาได้แต่งงานกับเศรษฐีจึงเกิด
ความคิดที่จะจีบไฮโซสาวๆเพื่อยกฐานะของตนเอง
โดยเป้าหมายของ 4 หนุ่มคือ พิม (แพท ณปภา) ลูกสาวของ ดิเรก (เปี๊ยก พิศาล) เจ้าของบริษัทสิ่งทอชื่อดัง,แฮม (เกล เวธกา) คุณหนูไฮโซสุดเฉิ่มเพื่อนรักของพิม,ลิสา (โบว์ เบญจวรรณ) นางเอกชื่อดังผู้มีปูมหลังฝังใจและ ลัดดา (ออกัส พรรษกร) เจ้าของห้องเสื้อชื่อดัง
เพื่อนรักของลิสาภารกิจในการปลอมตัวเพื่อจีบสาว
ของ 4 หนุ่มจอมกะล่อนจึงเริ่มต้นขึ้น
รายชื่อนักแสดงนำ

เกียรติกมล ล่าทา  รับบทเป็น  เมฆา อัครเดโช (เมฆ)
ณปภา ตันตระกูล  รับบทเป็น  พิมพ์พัชร พูนพัฒนสุข (พิม)
ธนา ฉัตรบริรักษ์  รับบทเป็น   วายุ ตระกูลทรัพย์
เบญจวรรณ อาร์ดเนอร์  รับบทเป็น  อลิสา ชัยมงคล (ลิสา)
จิรายุ ตันตระกูล  รับบทเป็น  รัชตะ วงศ์วานิช (แว่น)
เวธกา ศิริวัฒนา  รับบทเป็น  ณัทธิดา เจริญวงศ์สา (แฮม)
โชคชัย บุญวรเมธี  รับบทเป็น  พิรุณ พงษ์ธีรพล
พรรษกร เศรษฐภักดี  รับบทเป็น  ลัดดาวัลย์ เรืองเวศ (ลัดดา)
สรพงษ์ ชาตรี  รับบทเป็น  วัน (พ่อของวายุ)
เนาวรัตน์ ยุกตะนันท์  รับบทเป็น  ทาริกา (แม่ของพิมพ์)
พิศาล อัครเศรณี  รับบทเป็น   ดิเรก (พ่อของพิมพ์)
รอง เค้ามูลคดี  รับบทเป็น  ลุงแสวง
สุดา ชื่นบาน  รับบทเป็น  ป้าชบา
สมภพ เบญจาธิกุล  รับบทเป็น  เสธ. ทรงพล (พ่อของลิสา)
แอนนา ชวนชื่น  รับบทเป็น  เสี่ยย้ง
สุรชัย สมบัติเจริญ  รับบทเป็น  มิสเตอร์ชาง (ตัวร้าย)
ปิยะ ตระกูลราษฎร์  รับบทเป็น  ผู้จัดการจง
อัญชิสา เลี่ยวไพโรจน์  รับบทเป็น  พอลลี่
เฉลิมศักดิ์ แย้มขะมัง  รับบทเป็น  เฮนรี่ ณ หนองฮื้อ (จ๊อด)
สุชาดา พูนพัฒนสุข  รับบทเป็น  มะลิ
ปิยะพงค์ ตุรงคกุล  รับบทเป็น  เซกิ
พิมพ์พัชร วัชรเสวี  รับบทเป็น  นุ่น
ภานุพงศ์ วราเอกศิริ  รับบทเป็น  สเตฟาน
ยิ่งลักษณ์ ชินวัตร รับบทเป็น ภัสสร
ณฐอร อินทรสกุล  รับบทเป็น  เจน
วิมลพันธ์ ชาลีจังหาญ  รับบทเป็น  แต๋ว
วรวุฒิ พงษ์ธีรพล  รับบทเป็น  ผู้กำกับกองถ่าย
อัจฉรา ทองเทพ  รับบทเป็น  เจ๊ชมพู่
คมกฤช ยุตติยงค์  รับบทเป็น  ลุงชด
ธิชาชา บุญเรืองขาว  รับบทเป็น  กิ๊บ
รายชื่อนักแสดงนำ > นักแสดงรับเชิญ

ถั่วแระ เชิญยิ้ม  รับบทเป็น  น้าเอิบ
เจษฎา รุ่งสาคร  รับบทเป็น  ปรัชญา (ตัวร้าย)
สุธิตา เกตานนท์  รับบทเป็น  ยุพิน
รสริน จันทรา  รับบทเป็น  แม่ของแฮม
อำภา ภูษิต  รับบทเป็น  ป้าแสง
วันทิพย์ ภวภูตานนท์ ณ มหาสารคาม  รับบทเป็น  เจ๊กุ๊กไก่
ปีแอร์ เดอลาลอง  รับบทเป็น  โจเซฟ หรือ มิสเตอร์เจ
ชิน อัมพรรัตน์
ศักดิ์ รอดริน
เด็กชาย สุทธินันท์ เทียนสุวรรณ รับบท เมฆ (วัยเด็ก)
เด็กชาย วิน สกุลแสงประภา รับบท วายุ (วัยเด็ก)
เด็กหญิง กุลฑีรา ยอดช่าง รับบทเป็น หมิง
เด็กหญิง นภัสธนันท์ นิมจิรวัฒน์ รับบทเป็น หนิง
เด็กหญิง พิชชา ชินวัตร รับบท พิม (วัยเด็ก)
เด็กชาย ปัญกร จันทศร รับบท แว่น (วัยเด็ก)
เด็กหญิง นันท์นภัส เลิศนามเชิดสกุล รับบท แฮม (วัยเด็ก)
เพลงประกอบละคร

เพลง ขออภัยไว้ก่อน (เพลงเปิด) - ขับร้องโดย นท พนายางกูร
เพลง แค่คำเดียว (เพลงปิด) - ขับร้องโดย ปนัดดา เรืองวุฒิ - ชาติชาย มานิตยกุล
การออกอากาศ

วันที่ 28 กรกฎาคม พ.ศ. 2557 งดออกอากาศ เนื่องจากถ่ายทอดสดพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา สมเด็จพระบรมโอรสาธิราชฯ สยามมกุฎราชกุมาร ทรงเจริญพระชนมายุ 62 พรรษา ณ มณฑลพิธีท้องสนามหลวง จึงต้องเลื่อนไปออกอากาศตอนแรกในวันที่ 29 กรกฎาคม 2557 แทน
วันที่ 12 สิงหาคม พ.ศ. 2557 งดออกอากาศ เนื่องจากโทรทัศน์รวมการเฉพาะกิจแห่งประเทศไทย (ทรท.) ถ่ายทอดสดพิธีถวายเครื่องราชสักการะ จุดเทียนชัยถวายพระพรชัยมงคล และถวายราชสดุดีเฉลิมพระเกียรติ เนื่องในโอกาส วันเฉลิมพระชนมพรรษา 12 สิงหาพระบรมราชินีนาถ ณ มณฑลพิธีท้องสนามหลวง ตั้งแต่เวลา 18:45 - 19:40 น.
วันที่ 1 กันยายน พ.ศ. 2557 ละครมาออกอากาศช้ากว่าเวลาปกติในเวลา 19.07 - 20.00 น.
วันที่ 3 กันยายน พ.ศ. 2557 ละครมาออกอากาศเร็วกว่าเวลาปกติในเวลา 18.20 - 20.00 น.
แหล่งข้อมูลอื่น

เรื่องย่อละคร รถไฟ เรือเมล์ ลิเก กองถ่าย : Sanook
เรื่องย่อละคร รถไฟ เรือเมล์ ลิเก กองถ่าย : กระปุก
เรื่องย่อละคร รถไฟ เรือเมล์ ลิเก กองถ่าย : Manager Online[ลิงก์เสีย]
รถไฟ เรือเมล์ ลิเก กองถ่าย ที่สยามโซน
| ไทยทีวีสีช่อง 3: ละครวันจันทร์ - ศุกร์ 18:30 - 19:45 น>  |
| --- | --- | --- |
| ก่อนหน้า | รถไฟ เรือเมล์ ลิเก กองถ่าย | ถัดไป |
| ลูกสาวพ่อมด | รถไฟ เรือเมล์ ลิเก กองถ่าย | เสือ สิงห์ กระทิง บ๊อง |
รถไฟความเร็วสูงกัวลาลัมเปอร์–สิงคโปร์

| รถไฟความเร็วสูงกัวลาลัมเปอร์–สิงคโปร์ Kereta Api Berkelajuan Tinggi Kuala Lumpur-Singapura 马新高速铁路 கோலாலம்பூர்-சிங்கப்பூர் அதிவேக ரயில்> ข้อมูลทั่วไป |
| --- | --- |
สถานะ: พักโครงการไม่มีกำหนด
เจ้าของ: บริษัท ไฮสปีดเทรน (มาเลเซีย)   การขนส่งทางบก (สิงคโปร์)
ที่ตั้ง:  มาเลเซีย และ  สิงคโปร์
ปลายทาง: กัวลาลัมเปอร์,  ประเทศมาเลเซีย สิงคโปร์,  ประเทศสิงคโปร์
จำนวนสถานี: 8 (โครงการ)
การดำเนินงาน
รูปแบบ: รถไฟความเร็วสูง
ข้อมูลทางเทคนิค
รางกว้าง: 1,435 mm (4 ft 8 1⁄2 in) สแตนดาร์ดเกจ
ระบบจ่ายไฟ: ระบบจ่ายไฟฟ้าเหนือหัว
โครงการรถไฟความเร็วสูงกัวลาลัมเปอร์–สิงคโปร์ (อังกฤษ: Kuala Lumpur–Singapore High Speed Rail) เป็นโครงการรถไฟความเร็วสูงระหว่างกัวลาลัมเปอร์ ประเทศมาเลเซีย กับประเทศสิงคโปร์ คิดค้นขึ้นโดยนายกรัฐมนตรีมาเลเซีย ในเดือนกันยายน ค.ศ. 2010 และทั้งสองประเทศ ได้ร่วมมือกันตั้งแต่วันที่ 19 กุมภาพันธ์ ค.ศ. 2013 เมื่อโครงการก่อสร้างเสร็จ จะเปิดให้บริการในปี ค.ศ. 2020
การก่อสร้างจะเริ่มในช่วงไตรมาสที่ 3 ของปี ค.ศ. 2015 แต่หลังการเลือกตั้งผู้นำมาเลเซียตำแหน่งใหม่ คือ มหาธีร์ มูฮัมหมัด นายมหาธีร์ ได้มีมติให้ยกเลิกโครงการรถไฟความเร็วสูงเชื่อมสิงคโปร์เนื่องจากกระทบต่อหนี้สาธารณะของมาเลเซีย และโครงการมีมูลค่าที่สูงมากอาจไม่คุ้มทุนและไม่ได้กำไรกลับคืนมาจากการลงทุน โดยมาเลเซียชำระค่าเสียหายเป็นเงิน 500,000,000 ริงกิตให้รัฐบาลสิงคโปร์ เพื่อเป็นค่ายกเลิกสัญญา
ประวัติ

โครงการนี้เคยถูกนำเสนอครั้งแรกในช่วงปี ค.ศ. 1990-1999 แต่เนื่องจากยังไม่พร้อมในหลาย ๆ ด้าน โครงการนี้จึงถูกหยุดพักไว้ก่อน ต่อมาในปี ค.ศ. 2006 บริษัท วายทีแอล ได้ฟื้นฟูโครงการรถไฟความเร็วสูงอีกครั้ง คาดว่าจะวิ่งได้ 300 กิโลเมตรต่อชั่วโมง และจะเดินทางเชื่อมต่อระหว่างสองเมืองได้ภายใน 90 นาที เมื่อเทียบกับทางถนน 5 ชั่วโมง ทางรถไฟเดิม 7 ชั่วโมง และทางอากาศ 4 ชั่วโมง (รวมช่วงเวลาที่ท่าอากาศยานด้วย) แต่ในปี ค.ศ. 2008 ได้ล้มเลิกโครงการนี้ เนื่องจากงบประมาณที่สูงถึง 8 พันล้านริงกิต
โครงการได้รับการฟื้นฟูอีกครั้งในปี ค.ศ. 2010 โดยเป็นหนึ่งใน 131 โครงการสำคัญ ซึ่งจะช่วยพัฒนาเศรษฐกิจมาเลเซีย เชื่อกันว่ารัฐบาลมาเลเซีย ได้ร่วมมือกับรัฐบาลจีน ในการก่อสร้างรถไฟความเร็วสูงครั้งนี้
นายกรัฐมนตรีมาเลเซีย และสิงคโปร์ ได้พบปะหารือเพื่อประชุมเกี่ยวกับโครงการนี้ ในวันที่ 19 กุมภาพันธ์ ค.ศ. 2013 ทางมาเลเซีย และสิงคโปร์ ได้ประกาศว่า โครงการนี้จะศึกษาเสร็จในปลายปี ค.ศ. 2014 และโครงการนี้จะสำเร็จในปี ค.ศ. 2020
โครงการนี้ได้ถูกนำเข้างบประมาณขององค์การขนส่งทางบก (LTA) ในปี ค.ศ. 2014 และในวันที่ 7 เมษายน ค.ศ. 2014 ได้มีการประกาศว่า รถไฟความเร็วสูงสายนี้ จะผ่านย่านตูอัสตะวันตก, จูร่งตะวันออก และย่านดาวน์ทาวน์คอร์ วันที่ 6 กุมภาพันธ์ ค.ศ. 2015 ทั้งสองประเทศได้ร่วมประชุมหารือเกี่ยวกับความเป็นไปได้ของแนวเส้นทาง เนื่องจากเส้นทางช่วงที่ผ่านย่านจูร่งตะวันออกนั้น ไม่สามารถเชื่อมต่อกับสายรถไฟฟ้าขนส่งมวลชนได้ การก่อสร้างคาดว่าจะเริ่มในปี ค.ศ. 2016.
ประเทศญี่ปุ่น และประเทศเกาหลีใต้ ต่างก็สนใจในโครงการนี้ด้วย
รายละเอียด

รถไฟความเร็วสูงสายกัวลาลัมเปอร์–สิงคโปร์ มีระยะทาง 400 กิโลเมตร จะใช้เวลาในการเดินทาง 90 นาที งบประมาณในการก่อสร้าง 40 พันล้านริงกิต รถไฟวิ่งด้วยความเร็วตั้งแต่ 250 กิโลเมตรต่อชั่วโมงขึ้นไป
รายละเอียด > รายชื่อสถานีในมาเลเซีย

ประธานคณะกรรมการขนส่งทางบก ได้ประกาศรายชื่อสถานีรถไฟความเร็วสูงในประเทศมาเลเซีย เมื่อวันที่ 22 ตุลาคม ค.ศ. 2014
กัวลาลัมเปอร์–เซ็นทรัล
ปูตราจายา
เซอเริมบัน
อาเยอร์เกอโรห์
มัวร์
บาตูปาฮัต
นูซาจายา
รายละเอียด > รายชื่อสถานีในสิงคโปร์

รัฐบาลสิงคโปร์ได้เลือกสถานีจูร่งตะวันออก เป็นสถานีปลายทาง เมื่อวันที่ 5 พฤษภาคม ค.ศ. 2015
ดูเพิ่ม

รถไฟความเร็วสูง
รถไฟความเร็วสูงในประเทศไทย
ทางรถไฟสายคุนหมิง–สิงคโปร์
วัดท่ากระชับ

| วัดท่ากระชับ |
| --- | --- |

ชื่อสามัญ: วัดท่ากระชับ, วัดป่า, วัดป่าท่ากระชับ
ที่ตั้ง: เลขที่ 121/3 หมู่ที่ 1  ตำบลท่ากระชับ อำเภอนครชัยศรี จังหวัดนครปฐม 73120
ประเภท: วัดราษฎร์
นิกาย: มหานิกาย
พระประธาน: พระพุทธชินราชจำลอง
เจ้าอาวาส: พระครูวิมลธรรมธัช
 สถานีย่อยพระพุทธศาสนา
วัดท่ากระชับ เป็นวัดราษฎร์สังกัดคณะสงฆ์มหานิกาย ตั้งอยู่เลขที่ 121/3 หมู่ที่ 1 ในตำบลท่ากระชับ อำเภอนครชัยศรี จังหวัดนครปฐม
วัดท่ากระชับ หรือ วัดป่า ตั้งวัดเมื่อวันที่ 27 เมษายน พ.ศ. 2541 โดยมีนายเผดิมชัย สะสมทรัพย์ เป็นผู้ขออนุญาตตั้งวัด เริ่มแรกเป็นสำนักสงฆ์ ชื่อ สำนักสงฆ์วิมุติธรรมสถาน สมเด็จพระสังฆราชเจ้า กรมหลวงวชิรญาณสังวรเสด็จมาเปิดป้ายเมื่อ พ.ศ. 2528 พื้นที่เดิมเป็นที่รกร้างว่างเปล่า มีเพียงเสนาสนะคือ กุฏิมุงจาก มีพระครูวิมลธรรมธัชเป็นเจ้าอาวาส ต่อมาวัดได้บูรณะมาตามลำดับ จนมีเนื้อที่ราว 29 ไร่เศษ และได้ก่อสร้างอุโบสถกว้าง 20 เมตร ยาว 37 เมตร อุโบสถมีความเรียบง่าย มีความสูงจากพื้นถึงหลังคา 14 เมตร พื้นปูหินแกรนิต ภายในประดิษฐานพระประธาน คือ พระพุทธชินราชจำลอง ขนาดหน้าตัก 149 นิ้ว
ริวเคนโด นักรบมังกรผู้พิทักษ์

ริวเค็นโด นักรบมังกรผู้พิทักษ์ หรือในชื่อภาษาญี่ปุ่น มาดันเซ็นคิ ริวเค็นโด (ญี่ปุ่น: 魔弾戦記リュウケンドー; โรมาจิ: Madan Senki Ryūkendō) เป็นละครโทรทัศน์โทคุซัทสึของประเทศญี่ปุ่นผลิตโดยบริษัทวีฟ และสถานีโทรทัศน์ทีวีไอจิ ออกอากาศครั้งแรกเมื่อวันที่  8 มกราคม ค.ศ. 2006 ถึงวันที่  31 ธันวาคม ค.ศ. 2006 ออกอากาศทุกวันอาทิตย์เวลา 7:00 น. - 7:30 น. ทางสถานีโทรทัศน์ทีวีโตเกียว
ภาพรวม

มาดันเซ็นคิ ริวเค็นโด หรือ ริวเค็นโด นักรบมังกรผู้พิทักษ์ เป็นซีรี่ส์โทคุซัทสึที่สร้างโดยการสนับสนุนจากบริษัทของเล่น ทาการะ โดยดำเนินเรื่องในเมืองเล็ก ๆ ชื่อว่า อาเคโบโนะ ผ่านตัวละครหลัก 3 คน ที่ได้รับเลือกจากพลังอันลี้ลับ ให้ต่อสู้ในฐานะนักรบมาดัน พวกเขาและพวกพ้องคนอื่น ๆ จะต้องต่อสู้กับเหล่าปิศาจจามังกะ นำโดยจอมมารเกรนโกสต์ ที่คอยส่งลูกสมุนปิศาจออกมาก่อความวุ่นวายในเมืองอาเคโบโนะ โดยช่วงต้นเรื่อง ตัวเอกทั้ง 3 ต้องก้าวข้ามความขัดแย้งจึงจะสามารถร่วมมือกันได้ในที่สุด
เรื่องย่อ

วันธรรมดาวันหนึ่งในเมืองอาเคโบโนะ ที่อยู่ ๆ ความเงียบสงบก็พลันถูกทำลายลงโดยกองทัพปิศาจที่ปรากฎตัวขึ้นกระทันหัน เจ้าหน้าที่ตำรวจต่างเตรียมรับมือพวกมันอย่างไม่หวาดไม่ไหว แต่แล้วก็มีชายหนุ่มคนหนึ่งเดินฝ่าฝูงชนที่กำลังแตกตื่น เข้ามาในเมือง เขาคือ นารุคามิ เค็นจิ เจ้าหน้าที่ตำรวจหน้าใหม่ ที่เพิ่งจะย้ายเข้ามาประจำสถานีอาเคโบโนะเป็นวันแรก แต่กลับต้องมาพัวพันกับเหตุการณ์ประหลาดครั้งนี้ ขณะที่ชาวเมืองต่างหนีปิศาจกันจ้าละหวั่น นักรบปริศนาผู้หนึ่งก็ปรากฎตัวขึ้น และกำจัดปิศาจทีละตัวจนมันล่าถอยไป ซึ่งในเวลาต่อมา เค็นจิก็ถูกเลือกจากดาบปริศนา เกคิริวเค็น จนเขากลายเป็นนักรบที่มีลักษณะเดียวกัน และสามารถปราบปิศาจได้สำเร็จ นักรบมังกรคนใหม่ ริวเค็นโด จึงได้ถือกำเนิดขึ้น และจากนี้ไปจะเป็นเรื่องราวของเค็นจิ กับการต่อสู้ในฐานะนักรบมาดัน ร่วมกับพวกพ้องของเขา
นักรบมาดัน > มาดันเค็นชิ ริวเค็นโด

ร่างแปลงของ นารุคามิ เค็นจิ ที่ใช้ เกคิริวเค็น ร่วมกับ ริวเค็นคีย์ ในการแปลงร่าง เน้นต่อสู้ระยะประชิดด้วยวิชาดาบเป็นหลัก สีประจำตัวคือ น้ำเงิน สามารถใช้ มาดันคีย์ ในการเปลี่ยนพลังได้ถึง 3 รูปแบบด้วยกัน